CELEX: 62022TN0019
Language: mt
Date: 2022-01-11 00:00:00
Title: Kawża T-19/22: Rikors ippreżentat fil-11 ta’ Jannar 2022 – Piaggio & C. vs EUIPO – Zhejiang Zhongneng Industry (Forma ta’ scooter)

28.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 95/41
            
         
      Rikors ippreżentat fil-11 ta’ Jannar 2022 – Piaggio & C. vs EUIPO – Zhejiang Zhongneng Industry (Forma ta’ scooter)
      (Kawża T-19/22)
      (2022/C 95/58)
      Lingwa tar-rikors: it-Taljan
      
         Partijiet
      
      
         Rikorrent: Piaggio & C. SpA (Pontedera, l-Italja) (rappreżentanti: F. Jacobacci u B. La Tella, avukati)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Zhejiang Zhongneng Industry Co. Ltd (Taizhou City, iċ-Ċina)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: ir-rikorrenti quddiem il-Qorti Ġenerali
      
         Trade mark kontenzjuża kkonċernata: trade mark tal-Unjoni Ewropea tridimensjonali (Forma ta’ scooter) – Trade mark tal-Unjoni Nru 11 686 482
      
         Proċedimenti quddiem l-EUIPO: proċedimenti ta’ kanċellazzjoni
      
         Deċiżjoni kkontestata: id-deċiżjoni tal-Ħames Bord tal-Appell tal-EUIPO tal-25 ta’ Ottubru 2021 fil-Każ R 359/2021-5
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata;
                  sussidjarjament
               
            
                  —
               
               
                  tannulla d-deċiżjoni kkontestata u tibgħat lura l-każ quddiem il-Bordijiet tal-Appell, sabiex jiddeċiedu b’mod ċar f’liema pajjiżi it-Trade mark tal-Unjoni Nru 11 686 482 tar-rikorrenti hija valida u/jew kisbet karattru distintiv u, viċe versa, f’liema pajjiżi ma kisbitx tali karattru distintiv, abbażi tal-provi prodotti mill-proprjetarju;
                  f’kull każ
               
            
                  —
               
               
                  tordna li l-persuna li topponi tiġi kkundannata għall-ispejjeż proċedurali relatati mal-proċedimenti quddiem il-Bord tal-Appell, skont l-Artikolu 190 tar-Regoli tal-Proċedura tal-Qorti Ġenerali tal-Unjoni Ewropea;
               
            
                  —
               
               
                  tikkundanna lill-EUIPO u lill-eventwali intervenjenti għall-ispejjeż kollha relatati ma’ din il-kawża.
               
            
         Motivi invokati
      
      
                  —
               
               
                  Ksur tal-Artikolu 7(1)(b) tar-Regolament tal-Kunsill (KE) Nru 207/2009;
               
            
                  —
               
               
                  Ksur u/jew interpretazzjoni żbaljata tal-Artikolu 7(3) tar-Regolament tal-Kunsill (KE) Nru 207/2009 u evalwazzjoni żbaljata tal-provi prodotti mill-proprjetarju tat-trade mark tal-Unjoni.